《鮕斋寓中白丁香盛开招同朱画庄王燮公龚思补顾晴沙陈絙桥分韵得阴字》
清代·周照

爱酒须共饮，爱诗须共吟。主人美遥夜，快饮吟春阴。

取彼鲛人泪，溅作花深深。各自唾成珠，明月中升沉。

吹花还度月，劝客当自斟。为君惜嘉树，明我有素心。

素心不常聚，花落难重寻。

作者简介：周照。字南暟，号捧斋，清无锡人，乾隆戊戌进士，历掌广东道监察御史。署户科掌印给事中。